**Tájékoztatás**

1. **A pályázat címe és azonosító száma**

Projekt címe: Furta csapadékvíz-elvezető rendszerének fejlesztése V. ütem

Projekt azonosító száma: TOP-2.1.3-16-HB1-2019-00018

**2**. **Kedvezményezett neve**

neve: Furta Község Önkormányzata

címe, székhelye: 4141 Furta, Petőfi út 1.

**3. Kivitelezés ideje**

Projekt kezdete: 2020.08.01.

Projekt fizikai befejezése: 2021.09.30.

Projekt pénzügyi befejezése: 2021.12.29.

**4. Projekt fő helyszíne:**

**4141 Furta, 348/1 Helyrajzi szám (Kossuth utca)**

A támogatás összege: **101 647 932.- Ft**

A támogatás intenzitása: **100 %**

**4. Rövid összefoglaló a projektről**

A komplex programmal fejlesztendő Berettyóújfalui járásban található, közel 1.200 fős település, Furta községének Önkormányzata nyújtott be pályázatát csapadékvíz-elvezető rendszerének V. ütemű fejlesztésére.

Furta települése (209 hektáros belterület) egy belvízveszélyes, csatornahálózattal sűrűn ellátott terület közepén fekszik. A belterületről a csapadékvizet levezető, meghatározó vízrajzi eleme a Györgyös-Szűrűsszigeti csatorna, mely a településen halad át északkelet-délnyugati irányban, majd a település nyugati részén délre fordul. Vízrendezési szempontból leginkább az időszakosan megjelenő jelentős víztöbblet gyors és hatékony elvezetése a megoldandó feladat a településen, jelen pályázatban tervezett fejlesztés erre kíván hatékony megoldást adni. A településen jelenlévő lakóépületek, középületek, gazdasági épületek, közművek védelme céljából a projekt keretében történő csapadékvíz-elvezető hálózat fejlesztése kiemelten indokolt.

A tervezett fejlesztés szorosan illeszkedik a település belvízvédelemre vonatkozó, ütemezett fejlesztéseihez és fejlesztési dokumentumaihoz, a Helyi Esélyegyenlőségi Programhoz; továbbá a Hajdú-Bihar megyei Területfejlesztési Stratégiai Programhoz, illetve hozzájárul a Vízgyűjtő Gazdálkodási Tervben előirányzott „vizek jó állapot”-ának eléréséhez.

A projekt keretében a Kossuth, Táncsics és Akácfa utcákon, illetve a Temető közben valósul meg a infrastrukturális fejlesztés, melyet projektben tervezett, a vizek fenntartható használatával kapcsolatos környezeti nevelés, szemléletformálás tesz teljessé. A GY-4 csatorna torkolati szakaszának kivételével közterületen valósul meg a fejlesztés. A tulajdonosi hozzájáruló nyilatkozat ezen ingatlan vonatkozásában is rendelkezésre áll. A fejlesztések eredményeként az egyre szélsőségesebb időjárás következtében lehulló időnként rendkívüli mennyiségű és intenzitású csapadékot káresemény-mentesen tudja majd elvezetni a kialakításra kerülő csatornahálózat, amely a településen a fejlesztési helyszínen keresztülfolyó Györgyös-Szűrűsszigeti csatornába vezeti a felesleges csapadékvizet. A TIVIZIG kezelésű befogadói nyilatkozat a projektgazda rendelkezésére áll.

A projektben tervezett vízi létesítmények a Gy-4 csatorna torkolat szakaszának kivételével közterületen, a Kossuth utca, Temető köz, Akácfa és Táncsics utcán kerülnek felújításra. Befogadójuk két ponton a Györgyös-Szűrűssziget csatorna. A tervezett Gy-4 csatorna a Kossuth utca víztelenítésére tervezett. Befogadója a Györgyös-Szűrűssziget csatorna 4+035 szelvénye. A 0+075-0+118 szelvények közötti szakaszán a Kossuth u. 61. sz. telken kerül kiépítésre. Az ingatlan tulajdonosa 2018. március 8-án keltezett nyilatkozatában hozzájárult a csatorna kiépítéséhez. A Gy-4-1 és Gy-4-2 jelű csatornák mederelemmel burkoltan kerülnek kiépítésre a Temető közben és az Akácfa utcában. A Táncsics utca víztelenítésére a Gy-5 jelű csatorna valósul meg. Fenti csatorna torkolat szakasza megmarad, nem kerül felújításra a 0+070 szelvényig. Befogadója szintén a Györgyös-Szűrűssziget csatorna. Fenti csatorna mellékágaiként kerülnek kiépítésre a Kossuth és a Táncsics utcákon a Gy-5-1 és Gy-5-1-1 jelű csatornák. A Tiszántúli Vízügyi Igazgatóság, Debrecen, mint a Györgyös-Szűrűssziget csatorna üzemeltetője a K000563-0006/2018. sz. ügyiratában befogadói nyilatkozatát megadta.

A tervezett V. ütem keretében megtörténik tehát a Cs-4 csatorna és mellékágai (Gy-4-1 Temető köz; Gy-4-2 Akácos út) és a Cs-5 csatorna és mellékágai (Gy-5-1 Táncsics, Kossuth utca; Gy-5-1-1- Táncsics utca) vízi létesítmények felújítása, rekonstrukciója. Érintett helyrajzi számok: 359; 348/1; 301; 154; 66/2; 217 hrsz. A projekttartalom 2018. május 11-én kelt vízjogi létesítési engedéllyel rendelkezik (vízkönyvi szám: Kutas IX/425). A támogatási kérelemben szereplő tevékenység korábban nem került fejlesztésre Strukturális Alapból.

**Tervezett beavatkozás bemutatása**

A tervezett V. ütem keretében elkészül a Cs-4 csatorna és mellékágai és a Cs-5 csatorna és mellékágai vízi létesítmények felújítása, rekonstrukciója.

**1, Gy-4. csatorna** a Kossuth utca víztelenítését biztosítja 1060 m hosszban. Betorkollik a Györgös-Szürüsszigeti csatorna 4+035. sz. szelvényben. Torkolati szakasza a Kossuth u. 61. sz. telken keresztül csatlakozik a befogadóba.

A csatorna mellékága a **Gy-4-1-es csatorna** a Temető utcába ágazik 117 m hosszan. Betorkolása a 0+573. sz. szelvényben van a csatorna bal oldalán.

További mellékág a **Gy-4-2. csatorna** az Akácfa utcába ágazik el 150 m hosszan, torkolata a csatorna bal oldalán a 0-988. sz. szelvényben van.

**2, Gy-5. csatorna** a Táncsics utca víztelenítését biztosítja. Torkolati szakasza meglévő, megmaradó csatorna szakasz a 0+070-es szelvényig. Torkolati áteresze jó, nem kerül felújításra, átépítésre. Betorkolása a Györgyös- Szürüsszigeti csatorna jobb oldal 2+942. sz. szelvényébe történik, átereszen keresztül.

A csatorna mellékága **a Gy-5-1. csatorna** a Kossuth utcára köt be 100 m hosszban. Ezen mellékcsatornába csatlakozik a **Gy-5-1-1. csatorna**. Ez a Táncsics utca keleti oldalán halad a Gy-5.-ös csatornával párhuzamosan 90 m hosszban.

**A tervezett létesítmények adatait, főbb paramétereit:**

* Összes csatorna hossza: 1877 m, ebből: földmedrű: 64 m, burkolt: 1765 m, zárt szakasz: 48 m.
* Műtárgyak: utcai átereszek: 7 db (65 m), kapubejáró: 47 (235 m), gyalogosátkelők: 6 db (15 m), villanyoszlop bevédés 7 db (14 m).

A projektben tervezett beavatkozási terület



Forrás: Vízjogi létesítési engedélyes tervdokumentáció

További információk kérhetők:

Krucsó Antal polgármester

Telefonszám: +36 (30) 383-9288